OpenLLM-France/wikimedia huggingface dataset:
# Supercopa Adriàtica de bàsquet

La Supercopa Adriàtica de bàsquet, també anomenada ABA League Supercup o ABA Super Cup, és una competició de bàsquet professional que reuneix els 8 millors clubs de la Lliga Adriàtica de bàsquet. És una competició regional, que es disputa entre equips de sis països: Bòsnia i Hercegovina, Croàcia, Sèrbia, Montenegro, Eslovènia i de Macedònia del Nord; la majoria d'aquests països són repúbliques que van formar part de l'antiga Iugoslàvia.
Els clubs participants en la lliga adriàtica, també participen en les seves respectives lligues domèstiques. La competició ha inspirat una competició similar als països bàltics, la Lliga Bàltica de bàsquet.

## Finals

| Any | Guanyador | Resultat | Finalista |
| 2017 | KK Cedevita | 78–69 | KK Budućnost |
| 2018 | KK Crvena zvezda | 89–75 | KK Budućnost |
| 2019 | KK Partizan | 99–77 | KK Cedevita Olimpija |
| 2020 | No disputada degut la pandèmia de COVID-19 | No disputada degut la pandèmia de COVID-19 | No disputada degut la pandèmia de COVID-19 |

## Palmarès

| Club | Guanyador | Finalista |
| KK Cedevita | 1 | 0 |
| KK Crvena Zvezda | 1 | 0 |
| KK Partizan | 1 | 0 |
| KK Budućnost | 0 | 2 |
| KK Cedevita Olimpija | 0 | 1 |

## Referències

* ↑ «ABA SUPER CUP COMPETITION SYSTEM». aba-liga.com. [Consulta: 18 desembre 2020].
* ↑ «CONCLUSIONS OF THE ABA LEAGUE J.T.D. ASSEMBLY». aba-liga.com, 29-06-2020 [Consulta: 18 desembre 2020].

## Enllaços externs

* Pàgina oficial
# Jaime Asensio de la Fuente

Jaime Asensio de la Fuente, més conegut com a Asen (Madrid, 7 d'octubre de 1978) és un futbolista professional madrileny, que ocupa la posició de davanter.
Va debutar a primera divisió amb el Getafe CF, tot disputant sis partits. Ha destacat com a davanter del Córdoba CF, amb 17 gols en 90 partits entre el 2007 i el 2009, amb els andalusos a Segona Divisió.
# Província de Jijel

La província o wilaya de Jijel (àrab: ولاية جيجل, wilāyat Jījal) és una província o wilaya costanera de l'est d'Algèria, la seva capital és la ciutat de Jijel. Té 11 daires i 28 comunes.

## Enllaços externs

* Notícies de Jijel (en francès) Arxivat 2021-02-25 a Wayback Machine.
* Jijel en línia (en francès) Arxivat 2007-02-12 a Wayback Machine.
* Djidjelli.com (en francès) Arxivat 2018-11-06 a Wayback Machine.
# Tramont-Lassus

Tramont-Lassus és un municipi francès situat al departament de Meurthe i Mosel·la i a la regió del Gran Est. L'any 2007 tenia 79 habitants.

## Demografia
### Població

El 2007 la població de fet de Tramont-Lassus era de 79 persones. Hi havia 32 famílies, de les quals 8 eren unipersonals (8 homes vivint sols), 12 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 38 habitatges, 33 eren l'habitatge principal de la família, 2 eren segones residències i 3 estaven desocupats. 37 eren cases i 1 era un apartament. Dels 33 habitatges principals, 30 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 3 tenien dues cambres, 4 en tenien tres, 9 en tenien quatre i 17 en tenien cinc o més. 22 habitatges disposaven pel capbaix d'una plaça de pàrquing. A 17 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Tramont-Lassus el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 8 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 8 |
| 0 | 60 a 64 | 0 |
| 0 | 55 a 59 | 4 |
| 4 | 50 a 54 | 4 |
| 4 | 45 a 49 | 8 |
| 8 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 4 | 15 a 19 | 4 |
| 4 | 10 a 14 | 0 |
| 4 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 47 persones, 31 eren actives i 16 eren inactives. De les 31 persones actives 30 estaven ocupades (19 homes i 11 dones) i 1 aturada (1 home). De les 16 persones inactives 3 estaven jubilades, 4 estaven estudiant i 9 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de comerç i reparació d'automòbils.
L'únic servei als particulars que hi havia el 2009 era un paleta.
L'any 2000 a Tramont-Lassus hi havia 8 explotacions agrícoles que ocupaven un total de 208 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Tramont-Lassus a l'INSEE.
* Évolution et structure de la population Fitxa amb el detall de dades de Tramont-Lassus a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Georgius Barschius

Georg Baresch (1585 - 1662), també conegut com a Georgius Barschius, va ser un alquimista txec que va treballar a la cort de Rodolf II de Praga.
A la mort de Jacobus Sinapius (1622), responsable de la biblioteca de l'emperador, va quedar com a únic propietari del Manuscrit Voynich el qual va tractar de traduir en va.
El 1636 Athanasius Kircher va publicar el seu Prodromus Coptus sive Aegyptiacus de manera que Baresch va pensar que l'alemany seria l'únic capaç d'interpretar els seus estranys signes i contingut: li va escriure una carta (1637), en la qual li demanava que estudiés el text i tractés de trobar una solució al problema adjuntant-li còpies d'alguna de les seves pàgines; aquesta primera carta s'ha perdut però no hi ha constància que Kircher s'interessés en la qüestió o que aconseguís algun resultat.
En una segona carta (datada a l'abril de 1639) es va interessar per la traducció de les còpies de diverses pàgines que li havia enviat temps enrere (obra que defineix com un llibre que conté "dibuixos de plantes, imatges d'estels i altres coses que feien pensar en secrets químics"), alhora que s'oferia a remetre-li el manuscrit original aprofitant el viatge d'alguns amics seus des de Praga fins a Roma.
Tampoc va haver-hi resposta a aquesta segona carta, pel que Baresch va continuar amb els seus estèrils intents de traducció fins al dia de la seva mort, moment en el qual va llegar el llibre al seu amic Johannes Marcus Marci. Aquest contactaria també amb Kircher el 1665 o 1666, i finalment li remetria el manuscrit perquè intentés traduir-lo: no es coneix el resultat i Kircher mai va esmentar res sobre el tema, per la qual cosa cal suposar que no va tenir èxit o que ho va considerar com una simple estafa.

## Font

* The Voynich Manuscript: An Elegant Enigma. D' Imperio (1978). Aegean Park Press (1980).
* The Queen's Conjuror. Benjamin Wollet (2001), Flamingo, Londres.

## Referències

* ↑ «Voynich MS - Biographies». [Consulta: 9 setembre 2023].
* ↑ PrintMag. «The Voynich Manuscript: A Centuries-Old Print Riddle» (en anglès americà), 23-04-2020. [Consulta: 9 setembre 2023].
* ↑ «The Mysterious Voynich Manuscript: What You Need To Know» (en anglès americà), 17-01-2023. [Consulta: 9 setembre 2023].

## Vegeu també

* Manuscrit Voynich
* Jacobus Sinapius
* Athanasius Kircher
# La Serra del Cadell

La Serra del Cadell és una masia de Sant Joan de les Abadesses (Ripollès) inclosa a l'Inventari del Patrimoni Arquitectònic de Catalunya.

## Descripció

Orientada a migdia, la masia de dimensions considerables és de planta baixa i dos pisos idèntics. L'edifici presenta una façana principal de triple secció d'arcades amb una simetria perfecte. L'accés a l'edifici es fa a través d'una gran porta adovellada. Una gran arcada uneix la paret que volta l'era des de la qual s'entra a l'habitacle i a la pallissa, orientada a sud-oest.
És remarcable la importància arquitectònica d'algunes edificacions auxiliars, així com una complexa xarxa de canals de regadiu, avui en desús.
En el camí d'accés a la casa hi ha una petita capella, en altre temps dedicada a Sant Isidre.

## Referències

* 1 2 3 «La Serra del Cadell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 18 març 2019].
# Tangáxuan I

Tangáxoan I va ser cazonci de l'imperi purépetxa i pare de Tangaxoán II (qui va rendir l'imperi davant l'arribada de Cristóbal de Olid).
Era nebot de Tariácuri (emperador que va dividir l'imperi entre el seu fill i els seus nebots, tal és el cas).
En arribar l'emperador asteca Axayàcatl per a conquistar als purépetxa sorgeix la consolidació d'aquests tres imperis de nou quedant com un sol durant la guerra contra els asteques per mantenir la independència dels purépetxa.

## Referències

* ↑ «"Proceso, tormento y muerte del Cazonzi,último Gran Señor de los Tarascos" por Nuño de Guzmán, 1530» p. 17.
* ↑ Zinzicha (Tangaxoan, Zinçicha, el cazonci). a la Relación de Michoacán
# Jacobus Koolen

Jacobus Koolen o Jacobus Kool (Haarlem, 1639 – 1666), fou un pintor barroc neerlandès de paisatges amb cavalls i soldats. Fill de Willem Gillisz. Kool i de Cornelia van der Molen, casats el 17 de gener de 1638, va haver de néixer entre aquesta data i poc abans del 5 de novembre de 1639, quan va ser enterrada la seva mare. Va poder formar-se al costat del seu pare, també pintor paisatgista i seguidor de Jan van Goyen. L'abril del 1666 va contreure matrimoni amb María Bleker, una noia catòlica de tretze anys, filla del també pintor paisatgista Gerrit Claesz. Bleker. Pocs mesos després, el 30 de setembre d'aquest mateix any, va signar el seu testament i va ser enterrat el 4 d'octubre de 1666. Donada la seva primerenca mort són poques les obres de la seva mà conservades, entre les quals destaquen dues signades: Soldats a la porta d'una fonda del Museu Lázaro Galdiano de Madrid i Fira del cavall del Museum Bredius de La Haia.

## Referències

* ↑ Kool, Willem Gillisz, en Rijksbureau voor Kunsthistorische Documentatie (RKD).
* ↑ Koolen, Jacobus, en Rijksbureau voor Kunsthistorische Documentatie (RKD).
* ↑ Fitxa de l'obra en RKD
# Mokuleia

Mokuleia és una població dels Estats Units a l'estat de Hawaii. Segons el cens del 2000 tenia 1.839 habitants.

## Demografia

Segons el cens del 2000, Mokuleia tenia 1.839 habitants, 709 habitatges i 385 famílies. La densitat de població era de 356,45 habitants per km².
Dels 709 habitatges, en un 25,7% hi vivien nens de menys de 18 anys; en un 37,8% hi vivien parelles casades; en un 11,4%, dones solteres, i en un 45,7% no eren unitats familiars. En el 31,3% dels habitatges hi vivien persones soles el 2,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3,04.
Per edats la població es repartia de la següent manera: un 21,5% tenia menys de 18 anys, un 16,2% entre 18 i 24, un 36,1% entre 25 i 44, un 20,2% de 45 a 64 i un 6,0% 65 anys o més.
L'edat mediana era de 30,2 anys. Per cada 100 dones hi havia 133,97 homes. Per cada 100 dones de 18 o més anys hi havia 139,7 homes.
La renda mediana per habitatge era de 50.100$ i la renda mediana per família de 57.917 $. Els homes tenien una renda mediana de 36.458 $ mentre que les dones 27.317 $. La renda per capita de la població era de 24.643 $. Aproximadament el 10,5% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mokuleia». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 18 setembre 2010].
* ↑ «Geographic Comparison Table-Mokuleia». American Fact Finder. Oficina del Cens dels Estats Units, 15-09-2010.
# Jailly

Jailly és un municipi francès, situat al departament del Nièvre i a la regió de Borgonya - Franc Comtat. L'any 2007 tenia 68 habitants.

## Demografia
### Població

El 2007 la població de fet de Jailly era de 68 persones. Hi havia 32 famílies, de les quals 8 eren unipersonals (8 homes vivint sols), 12 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 32 eren l'habitatge principal de la família, 12 eren segones residències i 5 estaven desocupats. Tots els 48 habitatges eren cases. Dels 32 habitatges principals, 22 estaven ocupats pels seus propietaris, 8 estaven llogats i ocupats pels llogaters i 2 estaven cedits a títol gratuït; 1 tenia dues cambres, 6 en tenien tres, 11 en tenien quatre i 14 en tenien cinc o més. 25 habitatges disposaven pel capbaix d'una plaça de pàrquing. A 15 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Jailly el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 0 |
| 8 | 60 a 64 | 0 |
| 4 | 55 a 59 | 4 |
| 8 | 50 a 54 | 12 |
| 4 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 8 |
| 0 | 15 a 19 | 4 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 42 persones, 24 eren actives i 18 eren inactives. De les 24 persones actives 21 estaven ocupades (12 homes i 9 dones) i 3 estaven aturades (2 homes i 1 dona). De les 18 persones inactives 7 estaven jubilades, 2 estaven estudiant i 9 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Jailly hi havia 10 explotacions agrícoles que ocupaven un total de 630 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Jailly a l'INSEE.
* Évolution et structure de la population Fitxa amb el detall de dades de Jailly a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Golden Axe

Golden Axe (que en anglès significa literalment Destral daurada) és un videojoc creat per Sega el 1989. El joc es desenvolupà originalment per ser executat a la placa arcade system 16, tot i que també va gaudir de versions a la Master System, Mega Drive i d'altres videoconsoles el 1990.
El joc original permet jugar en mode d'un jugador o de dos jugadors.

## Gènere

El gènere de Golden Axe, si bé conté elements típics del rol, no pot ser qualificat estrictament com a tal, ja que és lineal i no hi ha vertaderes opcions quant al desenvolupament de l'aventura. És un joc d'acció en què l'objectiu és lluitar amb espasa i bruixeria.

## Continguts del joc

El videojoc s'ambienta en una edat mitjana fantàstica en què un brivall anomenat Death Adder aterreix els habitants del regne d'Iúria i ha segrestat la princesa i el rei. Es pot triar entre tres personatges diferents per començar l'aventura del rescatament: Ax Battler, que és un humà musculós d'aspecte similar a Conan; Tyris Flare, que és una amaçona, i Gilius Thunderhead, un nan que duu una destral (daurada a la versió original del joc). Tyris és el personatge que posseeix la màgia més espectacular, Gilius no posseeix gairebé res de màgia, però té una resistència envejable i dots de combat, i el personatge d'Ax és més equilibrat, ja que té tant capacitats de màgia com de combat.
La mecànica del videojoc és simple: a mesura que s'avança per un terreny (generalment amb forma d'animal gegant) es produeixen diverses trobades:
* Els innocents parlen en animacions durant les quals només es pot escoltar el que diuen. En altres ocasions fugen dels enemics sense que s'hi pugui interaccionar.
* Els enemics sorgiran per posar fi a la vida dels personatges.
* Petits follets de diversos colors corren al llarg de la pantalla amb un sac a l'esquena i es pot colpejar-los per obtenir-ne una poció màgica que deixen caure de llurs sacs. A les pantalles de bonus (entre combat i combat) aquests follets (en funció de llur color) també poden deixar caure menjar, que fa recuperar la salut dels personatges.
* Dracs o d'altres animals mítics amb cap d'ocells, que solen aparèixer amb els enemics.
# James Algar

James "Jim" Algar (Modesto, Califòrnia, Estats Units, 11 de juny de 1912 − Carmel-by-the-Sea, Estats Units, 26 de febrer de 1998) va ser un director de cinema, productor i guionista estatunidenc. Es va endur tres vegades l'Oscar a la millor pel·lícula documental el 1954, 1955 i 1959.

## Biografia

James Algar comença la seva carrera als Estudis Disney el 1934 com a animador a Blancaneus i els Set Nans (1937). Fou director d'animació de la seqüència de l’Aprenent de Bruixot de Fantasia (1940), lloc que ocuparà en algunes escenes de Bambi (1942) i després a El Gripau i el Mestre d'Escola (1949).
Va dirigir després diverses pel·lícules de la sèrie dels True-Life Adventures i va treballar amb el sistema Circle-Vision 360°. Va realitzar diverses pel·lícules sota aquest format.

## Filmografia
### Director

* 1940: Fantasia
* 1948: Seal Island
* 1949: The Adventures of Ichabod and Mr. Toad
* 1950: Beaver Valley
* 1951: Nature's Half Acre
* 1953: Water Birds
* 1953: The Living Desert
* 1953: Prowlers of the Everglades
* 1954: The Vanishing Prairie
* 1955: The African Lion
* 1956: Secrets of Life
* 1958: White Wilderness
* 1958: Grand Canyon
* 1960: Islands of the Sea
* 1960: Jungle Cat
* 1962: The Legend of Lobo
* 1974: Carlo, the Sierra Coyote (TV)
* 1975: The Best of Walt Disney's True-Life Adventures
* 1999: Fantasia 2000

### Productor

* 1960: Ten Who Dared
* 1962: The Legend of Lobo
* 1963: The Incredible Journey
* 1967: La Gnome-mobile
* 1969: Rascal
* 1972: Run, Cougar, Run
* 1974: Carlo, the Sierra Coyote (TV)
* 1974: Return of the Big Cat (TV)
* 1975: The Boy Who Talked to Badgers
* 1975: The Best of Walt Disney's True-Life Adventures

### Guionista

* 1948: Seal Island
* 1953: Bear Country
* 1953: The Living Desert
* 1954: The Vanishing Prairie
* 1955: The African Lion
* 1956: Secrets of Life
* 1958: White Wilderness
* 1960: Jungle Cat
* 1962: The Legend of Lobo
* 1963: The Incredible Journey

## Premis i nominacions
### Premis

* 1954: Oscar a la millor pel·lícula documental per The Living Desert
* 1955: Oscar a la millor pel·lícula documental per The Vanishing Prairie
* 1958: Oscar al millor curt de ficció per Grand Canyon
* 1959: Oscar a la millor pel·lícula documental per White Wilderness

### Nominacions

* 1954: Gran Premi (Festival de Canes) per The Living Desert

## Referències

* 1 2 3 (anglès) Disney A to Z: The Official Encyclopedia (Dave Smith) pàg.15-16
# MolPrint2D

El MolPrint2D o MOLecular fingerPRINT és un mètode de cribratge virtual basat en lligand bidimensional molt utilitzat per la comunitat internacional. Es caracteritza per la seua gran velocitat de càlcul i senzillesa d'implementació.

## Vegeu també

* LINGO
* Cribratge virtual
* Modelatge molecular

## Enllaços externs

* Web del mètode (anglès)
# Jailly-les-Moulins

Jailly-les-Moulins és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 93 habitants.

## Demografia
### Població

El 2007 la població de fet de Jailly-les-Moulins era de 93 persones. Hi havia 36 famílies, de les quals 16 eren unipersonals (12 homes vivint sols i 4 dones vivint soles), 8 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 75 habitatges, 42 eren l'habitatge principal de la família, 21 eren segones residències i 12 estaven desocupats. 74 eren cases i 1 era un apartament. Dels 42 habitatges principals, 36 estaven ocupats pels seus propietaris, 4 estaven llogats i ocupats pels llogaters i 2 estaven cedits a títol gratuït; 3 tenien dues cambres, 6 en tenien tres, 8 en tenien quatre i 25 en tenien cinc o més. 17 habitatges disposaven pel capbaix d'una plaça de pàrquing. A 22 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Jailly-les-Moulins el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 8 | 75 a 79 | 8 |
| 4 | 70 a 74 | 4 |
| 4 | 65 a 69 | 0 |
| 8 | 60 a 64 | 0 |
| 4 | 55 a 59 | 8 |
| 4 | 50 a 54 | 4 |
| 0 | 45 a 49 | 4 |
| 0 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 4 | 25 a 29 | 0 |
| 8 | 20 a 24 | 0 |
| 8 | 15 a 19 | 0 |
| 12 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 53 persones, 39 eren actives i 14 eren inactives. De les 39 persones actives 35 estaven ocupades (21 homes i 14 dones) i 4 estaven aturades (1 home i 3 dones). De les 14 persones inactives 3 estaven jubilades, 5 estaven estudiant i 6 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de transport i 1 d'una entitat de l'administració pública.
L'any 2000 a Jailly-les-Moulins hi havia 17 explotacions agrícoles que ocupaven un total de 760 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Jailly-les-Moulins a l'INSEE.
* Évolution et structure de la population Fitxa amb el detall de dades de Jailly-les-Moulins a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.